
	[bookmark: _Hlk87015134][bookmark: _Hlk121915860][bookmark: _Hlk120260435][bookmark: _Hlk87024704]Ogrē, Brīvības ielā 33
	Nr.15
	2026. gada 2. novembrī



1.
Par detālplānojuma nekustamajam īpašumam “Dzilnas” Madlienas pag., Ogres nov., 1.1. redakcijas apstiprināšanu
Saskaņā ar Ogres novada pašvaldības (turpmāk – Pašvaldība) domes 2026. gada 26. februāra lēmumu “Par detālplānojuma nekustamajam īpašumam “Dzilnas”, Madlienas pag., Ogres nov., 1.0. redakcijas un Vides pārskata 1.0. redakcijas nodošanu publiskajai apspriešanai un institūciju atzinumu saņemšanai” (protokols Nr. 4; 22.) detālplānojuma nekustamā īpašuma “Dzilnas” Madlienas pag., Ogres nov. (turpmāk – Detālplānojums) 1.0. redakcija[footnoteRef:1] tika nodota publiskajai apspriešanai un institūciju atzinumu saņemšanai. [1:   https://geolatvija.lv/geo/tapis#document_34770 ] 

[bookmark: _GoBack]Detālplānojums izstrādāts ar mērķi pamatot bieži sastopamo derīgo izrakteņu (smilts, grants) ieguvi nekustamā īpašuma zemes vienībā.
Detālplānojuma 1.0. redakcijas publiskā apspriešana norisinājās laikā no 2026. gada 11. marta līdz 10. aprīlim. Pēc 1.0. redakcijas publiskās apspriešanas noslēgšanās detālplānojumā veikti redakcionāli labojumi - papildināts paskaidrojuma raksts un teritorijas izmantošanas un apbūves noteikumi, izveidojot 1.1. redakciju.  
Publiskās apspriešanas laikā Pašvaldībā saņemts viens sabiedrības pārstāvju iesniegums ar komentāriem vai priekšlikumiem, kas ņemts vērā 1.1 redakcijā. 
Detālplānojumam saņemti atzinumi no institūcijām. Detālplānojuma 1.1. redakcijā ievēroti sākotnējie atzinumi no Valsts vides dienesta un VSIA “Latvijas valsts ceļi”, atkārtotie atzinumi ir pozitīvi. 
 Ņemot vērā minēto, izskatot Detālplānojuma izstrādes vadītāja, Pašvaldības Centrālās administrācijas Attīstības un plānošanas nodaļas telpiskā plānotāja, T. M. Millera ziņojumu par Detālplānojuma publiskās apspriešanas rezultātiem un turpmāko virzību[footnoteRef:2], un pamatojoties uz Teritorijas attīstības plānošanas likuma 12. panta pirmo daļu, 29. pantu, 30. panta pirmo daļu, 31. panta pirmo daļu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 3. punktu, 119.1. apakšpunktu, 124. punktu, [2:   https://tapis.gov.lv/tapis/lv/downloads/267456 ] 


balsojot: ar 17 balsīm "Par" (Andris Krauja, Artūrs Mangulis, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa), "Pret" – nav, "Atturas" – 2 (Matīss Mežaks, Uldis Skudra), "Nepiedalās" – nav, 
Ogres novada pašvaldības dome NOLEMJ:

1. [bookmark: _Hlk120260037][bookmark: _Hlk120261145]Apstiprināt detālplānojuma nekustamā īpašuma „Dzilnas”, Madlienas pag., Ogres nov., kadastra numurs 74680080048, sastāvā esošajai zemes vienībai ar kadastra apzīmējumu 74680080048 (turpmāk – Detālplānojums) 1.1. redakciju (dokumenti ir pieejami valsts vienotajā ģeotelpiskās informācijas portālā: https://geolatvija.lv/geo/tapis#document_34770).
2. Noslēgt starp Ogres novada pašvaldību (turpmāk – Pašvaldība) un SIA “DM Sand” reģ. Nr. 40203493367, administratīvo līgumu par Detālplānojuma īstenošanu sešu nedēļu laikā pēc lēmuma stāšanās spēkā.
3. Noteikt, ka šis lēmums zaudē spēku, ja netiek izpildīts tā 2. punkts.
4. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:
2. 
3. 
4. 
4.1. [bookmark: _Hlk87024573]piecu darbdienu laikā pēc šī lēmuma pieņemšanas ievietot to Teritorijas attīstības plānošanas informācijas sistēmā (TAPIS);
4.2. piecu darbdienu laikā pēc šī lēmuma pieņemšanas nosūtīt to publicēšanai oficiālajā izdevumā "Latvijas Vēstnesis", izmantojot TAPIS;
4.3. piecu darbdienu laikā pēc šī lēmuma pieņemšanas nodrošināt paziņojuma par Detālplānojuma 1.1. redakcijas apstiprināšanu publicēšanu Pašvaldības oficiālajā tīmekļvietnē www.ogresnovads.lv;
4.4. nodrošināt paziņojuma par Detālplānojuma 1.1. redakcijas apstiprināšanu publicēšanu tuvākajā Pašvaldības informatīvā izdevuma “Savietis” numurā.
5. Uzdot Pašvaldības Centrālās administrācijas Juridiskajai nodaļai nodrošināt lēmuma 2. punktā minētā administratīvā līguma noslēgšanu.
6. Kontroli par lēmuma izpildi uzdot Ogres novada pašvaldības izpilddirektoram. 


Atbilstoši Teritorijas attīstības plānošanas likuma 29. pantam detālplānojums stājas spēkā pēc paziņošanas.
Vispārīgo administratīvo aktu (detālplānojumu) var pārsūdzēt mēneša laikā, kad ir publicēts paziņojums par tā apstiprināšanu oficiālajā izdevumā "Latvijas Vēstnesis" Administratīvajā rajona tiesā attiecīgajā tiesu namā pēc pieteicēja adreses (fiziskā persona - pēc deklarētās dzīvesvietas, papildu adreses vai nekustamā īpašuma atrašanās vietas, juridiskā persona - pēc juridiskās adreses). 


(Sēdes vadītāja,
domes priekšsēdētāja A. Kraujas  paraksts)

